ముంబై:  కోట్లాది రూపాయల 'షుగర్ కోఆపరేటివ్ ఫ్యాక్టరీస్ కుంభకోణం'పై సీబీఐ దర్యాప్తునకు ఆదేశించాలని కోరుతూ ప్రముఖ సామాజికవేత్త అన్నా హజారే దాఖలు చేసిన పిటిషన్ను ముంబై హైకోర్టు శుక్రవారంనాడు తోసిపుచ్చింది. ఈ కేసులో ఎన్సీపీ అద్యక్షుడు శరద్ పవార్, ఆయన మేనల్లుడు, మహారాష్ట్ర మాజీ మంత్రి అజిత్ పవార్ ఆరోపణలు ఎదుర్కొంటున్నారు. కోట్లాది రూపాయల ఈ స్కామ్ అప్పట్లో మహారాష్ట్రను కుదిపేసింది. రుణాల ఊబిలో చిక్కుకుపోయిన షుగర్ కోఆపరేటివ్ ఫ్యాక్టరీలను భరిస్తూ ఆ తర్వాత సిక్యూనిట్లుగా చేసి వాటిని తెగనమ్మేశారని, ఫలితంగా 25 వేల కోట్ల రూపాయల మేరకు ప్రజాధనం దుర్వినియోగమైందని హజారే తన పిటిషన్లో పేర్కొన్నారు. అయితే తనపై వచ్చిన ఆరోపణలను పవార్ గతంలోనే ఖండించడంతో పాటు హజారేపై పరువునష్టం దావే వేస్తానని కూడా హెచ్చరించారు. కాగా, ఈ కుంభకోణంపై సీబీఐ దర్యాప్తునకు ఆదేశించాలని హజారే విజ్ఞప్తిని హైకోర్టు తోసిపుచ్చింది. తొలుత పోలీసులకు ఫిర్యాదు చేయాలని, ప్రస్తుత పరిస్థితిలో సీబీఐ దర్యాప్తునకు అదేశించాలన్న విజ్ఞప్తిని పరిశీలించడం సాధ్యం కాదని హైకోర్టు బెంచ్ స్పష్టం చేసింది. 'ముందు మీరు చేసిన ఆరోపణల ఆధారంగా పోలీసులకు ఫిర్యాదు చేయండి. కేసు రిజిస్టర్ చేయడానికి పోలీసులు ఇష్టపడకుంటే ఉన్నతాధికారులకు ఫిర్యాదు చేయండి. అప్పుడు కూడా ఫలితం లేకపోతే మా దగ్గరకు రండి. అసలు జరిగిన నేరం ఏమిటో పోలీసులకు ఫిర్యాదు చేయకుండా, కేసు నమోదు కాకుండా ఏకంగా సీబీఐ దర్యాప్తు కోరడం ఏమిటి? నేరమే నమోదు కానప్పుడు సీబీఐకి కేసు బదిలీ చేయడం ఎలా సాధ్యమవుతుంది?' అని బెంచ్ ప్రశ్నించింది. దీనిపై హజారే తరఫు న్యాయవాది స్పందిస్తూ, పోలీసు కేసు రిజిస్టర్ చేయించేందుకు కొంత సమయం కావాలని కోర్టును కోరారు. అనంతరం కేసు తదుపరి విచారణను ఫిబ్రవరి 13వ తేదీకి కోర్టు వాయిదా వేసింది.
mumbai:  kotladi roopaayala 'shugar cooaperative factorys kumbhakonam'pai cbi daryaaptunaku aadesinchaalani korutu pramukha saamaajikavetta anna hajare daakhalu chesina pititionnu mumbai hycortu sukravaaramnaadu tosipuchindi. ee kesulo encpy adyakshudu sharad pawar, aayana menalludu, maharashtra maji mantri ajit pawar aaropanalu edurkontunnaru. kotladi roopaayala ee scam appatlo mahaaraashtranu kudipesindi. runaala oobilo chikkukupoyina shugar cooaperative factorylanu bharistuu aa tarvaata sikyuunitlugaa chesi vaatini teganammesaarani, phalitamgaa 25 vela kotla roopaayala meraku prajaadhanam durviniyogamaindani hajare tana pititionlo perkonnaru. ayithe tanapai vachina aaropanalanu pawar gtamlone khandinchadamto paatu hajarepai paruvunashtam dave vestaanani kuudaa heccharinchaaru. kaga, ee kumbhakonampai cbi daryaaptunaku aadesinchaalani hajare vignaptini hycortu tosipuchindi. toluta polisulaku firyaadu cheyalani, prastuta paristhitilo cbi daryaaptunaku adesinchaalanna vignaptini pariseelinchadam saadhyam kaadani hycortu bench spashtam chesindi. 'mundu meeru chesina aaropanala aadhaaramgaa polisulaku firyaadu cheyandi. kesu resister cheyadaaniki poliisulu ishtapadakunte unnataadhikaarulaku firyaadu cheyandi. appudu kuudaa phalitam lekapothe maa daggaraku randi. asalu jarigina neram emito polisulaku firyaadu cheyakunda, kesu namodu kakunda ekamgaa cbi daryaaptu koradam emiti? nerame namodu kaanappudu cbik kesu badili cheyadam ela saadhyamavutundi?' ani bench prasninchindi. deenipai hajare tarafu nyaayavaadi spandistuu, polisu kesu resister cheyinchenduku kontha samayam kaavaalani kortunu koraru. anantaram kesu tadupari vichaarananu fibravari 13va teedeeki kortu vaayidaa vesindi.